rlitschk/wikidir huggingface dataset:
Wintemaur-Gäbesdörp is en Dörp in de Gemeen Snevern in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop. Wintemaur-Gäbesdörp heet kort eenfach Wintemaur. De Tosatz Gäbesdörp is dor, üm en Ünnerscheed to maken to Wintemaur an de Chaussee (dat kort ok eenfach Wintemaur nöömt warrt), wat good twee Kilometer in’n Noordoosten liggt. De Öörd heet all beid Wintemaur un warrt ok in wisse Wies as Eenheit sehn, hebbt aver fröher to verscheden Ämter un Gemenen höört un höört vondaag ok to verscheden Oortschoppen (Wintemaur an de Chaussee höört to de Oortschop Ehrhoorn un Wintemaur-Gäbesdörp billt en egen Oortschop). Wintemaur liggt in de Lümbörger Heid. Merrn dör den Oort flütt de Wümm un in’n Süden hett de Fintau ehren Born. De Naveröörd sünd Groot Todtshoorn, Ottermoor un Will in’n Noorden, Handörp un Wintemaur an de Chaussee in’n Noordoosten, Ehrhoorn, Einem un Baal in’n Süüdoosten, Reinsählen, Höpen un Snevern in’n Süden, Issell in’n Süüdwesten, Eggersmöhl un Wessloh in’n Westen un Schiel un Wümmgrund in’n Noordwesten. In’n Tweten Weltkrieg sünd 13 Soldaten ut Wintemaur-Gäbesdörp fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wils in’n Kanton Soltau höört
Wintemaur an de Chaussee (hoochdüütsch Wintermoor an der Chaussee) is en Dörp in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Ehrhoorn. Wintemaur an de Chaussee heet kort eenfach Wintemaur. De Tosatz an de Chaussee is dor, üm en Ünnerscheed to maken to Wintemaur-Gäbesdörp (dat kort ok eenfach Wintemaur nöömt warrt), wat good twee Kilometer in’n Süüdwesten liggt. De Öörd heet all beid Wintemaur un warrt ok in wisse Wies as Eenheit sehn, hebbt aver fröher to verscheden Ämter un Gemenen höört un höört vondaag ok to verscheden Oortschoppen (Wintemaur an de Chaussee höört to de Oortschop Ehrhoorn un Wintemaur-Gäbesdörp billt en egen Oortschop). De Oort liggt in’t Holt von de Lümbörger Heid un direkt an de Grenz na dat Naturschuulrebeed Lümbörger Heid. De Oort liggt op de Waterscheed twüschen de Eest, de in’n Noordoosten von’n Oort langsflütt, un de Wümm, de in’n Süüdwesten langsflütt. De Naveröörd sünd Handörp, Inzmöhlen, Wehlen un Wesel in’n Noordoosten, Unnel in’n Oosten, Ehrhoorn, Einem un Habenbeck-Nerndörp in’n Süüdoosten, Baal un Reinsählen in’n Süden, Wintemaur-Gäbesdörp in’n Westen un Ottermoor, Groot Todtshoorn, Lütt Todtshoorn un Will in’n Noordwesten. De Oort is 1794 grünnt worrn, as dat Huus
Ferdinand Carl Schmidtmann (* 21. Februar 1793 in Melle; † 21. Oktober 1871 in Hoya) weer en düütschen Verwaltungsbeamten. Schmidtmann is 1793 as Söhn von Ludwig Joseph Schmidtmann (1764–1840) in Melle boren. He weer 1819 Auditer bi dat Amt Grönenberg, 1821 Amtsassesser supernumerär bi dat Amt Wittlage-Hunteburg, later Amtsassesser bi dat Amt Harpstäe un bet 1843 in dat Amt Celle. 1843 is he Amtmann von dat Amt Neehuus worrn. 1855 hett he den Rang von en Oberamtmann kregen. 1852 is ünner sien Leid in Neehuus de Bo von’n Neehuus-Bülkauer Kanaal anfungen. Schmidtmann is bet 1865 in Neehuus bleven. He hett Auguste Emilie Friederike Franke freet. De beiden hebbt an’n 23. Juni 1830 en Söhn kregen, de aver al een Dag later doodbleven is. Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. Jahrbuch der Männer vom Morgenstern 91, 2012 http://www.online-ofb.de/famreport.php?ofb=harpstedt&lang=de&modus=&ID=I20964&nachname=SCHMIDTMANN
Lisa Vittozzi (* 4. Februar 1995 in Pieve di Cadore, Venetien) is en italieensch Biathletin. Lisa Vittozzi löppt för G.S. Fiamme Gialle. Hör internatschonal Debüt geev se in' Rahmen vun de Olympisch Jöögd-Winterspelen 2012 in Innsbruck. Bi de glieker Veranstaltung 2013 in Obertilliach wunn se in' Sprint achter Uljana Kaischewa de Sülvermedaille. De Juniorinnenrennen bi de Biathlon-Europameesterschapen 2014 in Nové Město na Moravě hemm hör de Ränge teihn in Sprint un Verfolgung inbrocht, in' Eenzel leep se achter Anastassija Jewsjunina un Anastassija Merkuschyna up den Bronzerang. Ehrn internatschonalen Dörbröök harr Vittozzi kört dornah bi de Biathlon-Juniorenweltmeesterschapen 2014 in Presque Isle. In Sprint un Verfolgung wunn se de Titel vör Anna Weidel, in' Eenzel muss se sück blots Julia Schwaiger slahn geeven. Mit Carmen Runggaldier un Rachele Fanesi keem se denn in de Staffel noch up den fievten Platz. To dat Saisonfinale 2014 in' IBU-Cup in Martell kunn Vittozzi hör internatschonal Debüt bi de Fruen geeven. As 19. vun den Sprint wunn se ok glieks de eersten Punkte. In dat Mixed-Staffelrennen kunn se an de Siet vun Michela Ponza in deren letzt Karriererennen, Christian De Lorenzi un Markus Windisch den tweeten Rang un dormit hör eerst Podiumsplatzeeren recken. Bi de Biathlon-Weltmeesterschapen
Koppel (hoochdüütsch Koppel) is en Oort in de Gemeen Heckthusen in’n Landkreis Cuxhoben, Neddersassen. De Oort höört polietsch von öllers bi Klint mit bi. Koppel warrt vondaag mehrstendeels ok kumplett as Deel von Klint wohrnahmen, hett fröher aver as egen Dörp gullen. Koppel liggt an de Geestkant hen na de Masch von de Oost. De Naveröörd sünd Heckthusen in’n Noordoosten, dat Good Hutloh in’n Oosten, Burweg in’n Süüdoosten, Blomendol in’n Süden, Kronenborg un Klint in’n Süüdwesten un Ihlbeek un Bornbarg in’n Noordwesten. In de Franzosentied von 1810 bet 1814 hett de Oort to de Mairie Heckthusen in’n Kanton Himmelpoorten höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1850 to dat Gericht Heckthusen höört. 1850 is dat denn Deel von dat Amt Himmelpoorten worrn, dor aver man twee Johr bleven un is 1852 an dat Amt Oosten kamen. 1885 is dat Amt Oosten in’n Kreis Neehuus opgahn. 1932 is de Oort an’n Landkreis Land Hadeln kamen un 1977 Deel von’n Landkreis Cuxhoben worrn. Koppel höört von öllers to de Gemeen Klint. 1962 is de ole Gemeen Klint to de Samtgemeen an
Dat Gericht Heckthusen weer en Patrimonialgericht un Verwaltungsrebeed in Bremen-Veern un in dat Königriek Hannover mit Seet in Heckthusen binnen de Landdrostie Stood. Dor hett groff dat Rebeed von de hüdige Gemeen Heckthusen tohöört. Gerichtsherrn weren de Familie von Marschalck. In’n Noorden, Oosten un Süden von dat Gericht leeg dat Amt Himmelpoorten un in’n Westen dat Amt Bremervöör (Stand 1848). 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünnen in dat Königriek Westfalen höört un denn to dat Departement von de Elvmünnen un direkt to Frankriek. Heckthusen weer in disse Tied de Seet von de Mairie Heckthusen in’n Kanton Himmelpoorten. 1813 müssen de Franzosen dat Rebeed denn opgeven un de ole Stand is wedderkamen. De Kriminalgerichtsborkeit för dat Gericht Heckthusen hett dat Amt Himmelpoorten an’n 1. Juli 1827 övernahmen. 1848 weer dat Gericht so 23,12 km² groot. De Gerichtsherrn hebbt dat Gericht 1850 freewillig an’n Landsherrn afgeven. To’n 11. März 1850 is dat Gericht Heckthusen oplööst un Deel von dat Amt Himmelpoorten worrn. ~1830: Amtsassesser O. A. von Marschalck ~1840: Amtsassesser von Gruben ~1849: Amtsassesser von Reden Juristische Zeitung für das Königreich
Arnold Johann Ludwig von Engelbrechten (* 2. September 1730 in Celle; † 22. Februar 1796 in Neehuus) weer en düütschen Verwaltungsbeamten. Von Engelbrechten is 1730 as Söhn von Henriette, borene Bacmeister (24. März 1698–8. Januar 1758), un Gottlieb Ludwig Engelbrecht (24. August 1689–12. Mai 1748) in Celle boren. Sien Vader is 1728 in’n Adelsstand opstegen. He hett 1748 anfungen, an de Universität Göttingen Juristeree to studeren. 1757 is he Amtsschriever in dat Amt Zeven worrn un 1760 in dat Amt Harsfeld. 1765 is he dor to’n Amtmann opstegen. He weer dat bet 1773 un is denn bet 1775 Gerichtsdirekter in Oterndörp worrn. Von 1775 bet 1796 weer he Oberamtmann von dat Amt Neehuus. Von Engelbrechten hett an’n 14. Februar 1760 in Klooster Mariensee Sophie Catharina Amalie Everts freet. 1766 hett he in twete Eh Marianne Luise Sophie von Stade († 1814) freet. Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. Jahrbuch der Männer vom Morgenstern 91, 2012 Chronik des Landes Hadeln: nebst interessanten Auszügen aus der Geschichte der Aemter Ritzebüttel, Bederkesa und Neuhaus, des Landes Wursten und des Landes Kehdingen. 1843, Sied 547 Normdaten: GND: 1034720430 (OGND, AKS) | VIAF: 301321443 | Wikipedia-Personensöök
Glen Ord is en Whisky-Brenneree bi Muir of Ord op dat Halfeiland Black Isle, Ross-shire, Schottland. De destille is 1838 vun Robert Johnstone un Donald McLennan grünnt worrn. 1947 müss sik Robert Johnstone ut dat Gewarf torüchtehn, 1955 güng de Brenneree an Alexander McLennan un Thomas McGregor. Na den Dood vun Alexander McLennan in’t Johr 1870 hett 1877 Alexander MacKenzie, de ne’e Ehmann vun McLennan sien Weetfro, de Brenneree övernahmen, bit se 1896 an James Watson & Son verköfft worrn is. De Brenneree is nu renoveert worrn un kreeg ok gröttere Moltboddens. Vun 1917 bit 1919 weer de Destille stillleggt. 1923 weer se an Thomas Dewar verköfft un güng 1925 an de Distillers Company Limited (DCL). Vun 1939 bit 1945 is de Brenneree wedder dichtmaakt wesen. Vun 1958 bit 1966 weer bi Glen Ord en Reeg vun Experimenten maakt üm fasttostellen, wat dat in’n Smack wat utmaken deit, wenn de Brennblasen ünnerscheedlich hitt maakt warrt (Kahl, Ööl, Damp). Twee vun de Brennblasen weern op direkt Ööl-Füür ümstellt, de annern beiden bleven bi direklt Kahl-Füür. 1960 weern de mit Ööl anfüürten Brennblasen op Damp ümstellt. 1961 sünd de Tennmolteree (Floor Maltings) dicht maakt un de Kastenmoltanlagen (Saladin Boxes) inboet. In’t Johr
Detlef Reinhold von der Pahlen (* üm 1685; † 29. Dezember 1723 in Neehuus) weer en düütschen Verwaltungsbeamten. Von der Pahlen is üm 1685 as Söhn von Anna Hedwig, borene Clüver (1650–1722), un Hinrich von der Pahlen († 14. Oktober 1705) boren. He weer Arvherr op Holt un is an’n 16. November 1706 Liddmaat von de Ridderschop worrn. He weer von 1716 bet 1722 Amtmann von dat Amt Neehuus. In disse Tied is ok de grote Wiehnachtsfloot von 1717 fullen. An’n 14. März 1721 is von der Pahlen Maat von de Stoder St.-Antonii-Bröderschop worrn un dor siet 1723 Rekenföhrer ween. Ok dat Neehüser Amthuus is in siene Tied boot worrn. He hett Esther Renata von Wackerbarth (* 6. Dezember 1690; Dochter von August Hinrich von Wackerbarth) freet. De beiden harrn de Kinner August Heinrich (22. August 1707–26. April 1715), Anna Hedwig (* 13. August 1708), Maximilian (* 24. März 1710), Ludwig Wilhelm (12. September 1711–12. September 1712), Otto Magnus (6. November 1712–27. Juli 1713), Ludwig Wilhelm (* 20. April 1714), Susanna Juliana Renata (1716–27. November 1724), Augustus Christoffer (14. Mai 1718–29. Mai 1718), Carl Friedrich Beatus (2. April 1719–15. September 1719) un Friedrich Ludwig (* 2. September 1722). Hans-Cord Sarnighausen:
Johann Julius Salder (* 25. August 1689 in Hannover-Neestadt; † 24. April 1761 in Neehuus) weer en düütschen Verwaltungsbeamten. Salder is 1689 as Söhn von Dorothea Regina Nürnberger (1665–28. August 1752), un Johann Valentin Salder (15. Januar 1633–24. September 1697) boren. He hett sik an’n 30. April 1707 an de Universität Helmstidde för en Studium von de Juristeree inschreven un is 1717 Kanzliesekretär bi de Justizkanzlie Stood worrn. 1723 is he Amtmann von dat Amt Neehuus worrn un hett dor 1731 den Rang von en Oberamtmann kregen. 1744 is Salder ok noch in’n Rieksadel hoven worrn un hett denn von Saldern heten. He is bet to sien Dood 1761 Oberamtmann bleven. He hett an’n 31. August 1718 in Celle Sara Christiana Eleonora Bacmeister (3. Februar 1697–1758) freet. In twete Eh hett he 1759 Caroline Marie Louise von Stade († November 1774) freet. Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. Jahrbuch der Männer vom Morgenstern 91, 2012 Joachim Lampe: Aristokratie, Hofadel, und Staatspatriziat in Kurhannover: Beamtenlisten und Ahnentafeln. Vandenhoeck & Ruprecht, 1963, Sied 534 Normdaten: GND: 121602680 (OGND, AKS) | VIAF: 52549443 | Wikipedia-Personensöök
Johann Jobst Lohse (* 25. Oktober 1706 in Hannover; † 1773 in Neehuus) weer en düütschen Verwaltungsbeamten. Lohse is 1706 as Söhn von Sophia, borene Harten, un Franz Ludwig Lohse († 17. März 1723) boren. He hett sik an’n 10. Oktober 1726 an de Universität Helmstidde för en Studium von de Juristeree inschreven un is 1740 Amtsschriever in dat Amt Neehuus worrn. Na’n Dood von sien Vörgänger Johann Julius Salder is Lohse 1761 Amtmann von dat Amt Neehuus worrn un hett dor 1764 den Rang von en Oberamtmann kregen. He is bet to sien Dood 1773 Oberamtmann bleven. He hett an’n 31. August 1718 in Celle Sara Christiana Eleonora Bacmeister (3. Februar 1697–1758) freet. In twete Eh hett he 1759 Caroline Marie Louise von Stade († November 1774) freet. Siene Dochter hett later Carl Friedrich Lodemann freet. Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. Jahrbuch der Männer vom Morgenstern 91, 2012
Renner betekent Renner, Oort in Indiana, USA, Renner, Oort in South Dakota, USA, Renner, Oort in’n Collin County, Texas, USA, Renner, Oort in’n Dallas County, Texas, USA, Kaufhaus Renner, Koophuus in Dresden, Sassen, Louis Renner, düütsch Ünnernehmen dat Delen von Klaveers boot. Renner is de Familiennaam von Abraham Samuel von Renner (1776–1850), düütschen Parlamentarier, Andreas von Renner (1814–1898), düütschen Politiker, Andreas Renner (* 1959), düütschen Politiker (CDU), Andreas Renner (* 1964), düütschen Historiker, Benjamin Renner (* 1983), franzööschen Cartoonist, Animator un Filmmaker, Brigitte Renner (* 1925), düütsche Schauspelerin, Carl Renner (1886–1929), öösterriekschen Opernsänger, Carl Renner düütsch-US-amerikaanschen Autodesigner, Carl Oskar Renner (1908–1998), düütschen Schriever, Caspar Friedrich Renner (1692–1772), düütschen Verwaltungsbeamten un Dichter, Cecil von Renner (* 1990), düütschen Schauspeler, Dieter Renner (1949–1998), düütschen Footballspeler un -trainer, Eduard Renner (1891–1952), Swiezer Dokter un Ethnograaf, Elizabeth Renner (* 1946), Politikerin ut Gambia, Florian Renner (1870–1945), öösterriekschen Politiker, Florian Renner (* 1980), düütschen Musiker un Schauspeler, Franz Renner (vör 1471–na 1494), düütschen Bookdrucker, Franz Renner, düütschen Bioloog, Franz Carl Renner (1886–1957), öösterriekschen Maler, Frederick Renner (1821–1893), düütschen Dokter, Friedrich Renner (1910–1985), düütschen Inschenör un Politiker (SPD), Friedrich August Renner, düütschen Pastoor, Frumentius Renner (1908–2000), düütschen röömsch-kathoolschen Preester, Benediktiner un Schriever, Georg Friedrich Wilhelm Renner
Hermann Friedrich Ulrichs (* 9. Oktober 1680 in Zeven; † 5. Mai 1732) weer en düütschen Verwaltungsbeamten. Ulrichs is 1680 in Zeven boren. Siet 1718 weer he in Bremen tostännig för de bremen-veernschen Kapittelgöder, de in de Stadt Bremen noch nableven weren. As de Bremer Doom 1720 an dat Kurförstendom Hannover övergeven worrn is, hebbt toeerst Ulrichs un de Intendant von de Intendantur Bremen, Caspar Friedrich Renner, all beid jemehr Ämter behollen. Eerst as Renner 1724 Struktuar worrn is, hett Ulrichs Renner sien Opgaven mit övernahmen un weer denn von 1724 bet to sien Dood 1732 hannöverschen Intendant in Bremen. He hett an’n 16. April 1718 in’n St.-Petri-Doom in Bremen Catharina Elisabeth Burmeister freet. De beiden harrn de Kinner Moritz (* 2. Februar 1719), Ernst Friederich (* 27. Juni 1720), Maria Elisabeth (* 25. Januar 1722), Johann Friederich (9. Februar 1724–12. Juni 1795), Christian Eberhard (* 5. Januar 1725), Philip Ferdinand (* 4. September 1726) un Hermann Andreas (* 4. Januar 1728). Heinrich Wilhelm Rotermund: Lexikon aller Gelehrten, die seit der Reformation in Bremen gelebt haben nebst Nachrichten von gebohrnen Bremern, die in andern Ländern Ehrenstellen bekleideten. Schünemann, 1818, Sied 225 http://www.online-ofb.de/famreport.php?ofb=vegesack&ID=I81963&nachname=ULRICHS&lang=no Normdaten: GND: 1035159333 (OGND, AKS) | VIAF: 300814089
Heinrich Philipp Tiling (* 1707 in Hoya; † 8. August 1779 in Hoya) weer en düütschen Verwaltungsbeamten. Tiling is 1707 as Söhn von Johann Philipp Tiling (30. Juni 1649–3. Juni 1707) boren un an’n 7. November 1707 döfft worrn. Sien Vader weer bi siene Geboort al dood. He weer Amtsschriever bi dat Amt Harpstäe, Amtmann in dat Amt Winsen un denn von 1768 bet 1779 Amtmann in dat Amt Himmelpoorten. He is an’n 8. August 1779 in Hoya doodbleven un an’n 11. August in Bücken begraven worrn. Archiv für Sippenforschung und alle verwandten Gebiete. C.A. Starke, 1971, Bänn 35-36, Sied 619 http://www.online-ofb.de/famreport.php?ofb=harpstedt&ID=I9938&nachname=TILING&lang=de Normdaten: GND: 1035159384 (OGND, AKS) | VIAF: 302924527 | Wikipedia-Personensöök
Dat Königriek Westfalen weer en Staat von’n Rhienbund, de von 1807 bet 1813 bestahn hett. Höövdstadt weer Kassel. Dat weer en napoleonschen Satellitenstaat, de ünner de Kuntrull von Frankriek stünn. An’t Enn von’n Veerten Koalitschoonskrieg weer Prüßen slahn un Frankriek kunn Prüßen an’n 9. Juli 1807 den Freden von Tilsit opdwingen, in den Prüßen en groten Deel von sien Staatsrebeed verloren hett. De prüüßschen Rebeden westen de Elv hett Prüßen an Frankriek aftreden. Dör en Dekret von’n 18. August 1807 hett Napoleon Bonaparte dat Königriek Westfalen grünnt un sien jüngsten Broder Hieronymus Bonaparte as König insett. Dat Königriek hett de prüüßschen Rebeden westen de Elv kregen. Ok de Landgraafschop Hessen-Kassel, dat Förstendom Bruunswiek-Wulfenbüttel, dat Förstendom Patterbuorn, dat Förstendom Ossenbrügge, de Graafschop Ravensbiärg un dat Förstendom Minnen sünd Deel von dat Königriek worrn. Dör en Traktat von’n 19. März 1808 hett Westfalen von dat Königriek Sassen de Graafschop Barby, dat Amt Gommern, en Deel von de ole Graafschop Mansfeld un de Ganerbschaft Treffurt mit de Vaagdie Dorla tokregen. In’n Januar 1810 is ok dat Kurförstendom Bruunswiek-Lümborg an dat Königriek anslaten worrn (blots dat Hertogdom Sassen-Loonborg weer utnahmen). Dat hett aver blots bet Dezember 1810 duurt, denn müss dat Königriek en groten
Dat Königriek Hannover weer en düütschen Staat, de von 1814 bet 1866 bestahn hett. De Hööftstadt weer Hannober. Dat Kurförstendom Bruunswiek-Lümborg (oder ok Kurförstendom Hannover) is 1810 Deel von dat Königriek Westfalen worrn. An’t Enn von dat Johr 1810 is en groten Deel denn von dat Königriek Westfalen an dat Kaiserriek Frankriek wesselt. As 1813/1814 de Franzosen wedder verdreven worrn sünd, hebbt sik de olen Staten wedder nee billt. Op’n Wiener Kungress is beslaten worrn, dat ut dat Kurförstendom Hannover en Königriek warrn schull. Op’n Wiener Kungress is bito beslaten worrn, dat dat Königriek de Rebeden von de Graafschop Lingen, dat Hertogdom Arenberg-Meppen, de Graafschop Bentem, dat Hoogstift Hilmssen, de Stadt Gosler, Delen von dat Ünnereeksfeld un dat Förstendom Oostfreesland tokriggt. Bet to’n Dood von Willem IV. weer Hannover mit Grootbritannien in Personalunion verbunnen. In’n Krieg von 1866 stünn Hannover an de Sied von Öösterriek. Nadem Prüßen den Krieg wunnen harr, hebbt se dat Königriek Hannover annekteert. Hannover hett ophöört, as sülvsstännig Staat to existeren, un is ümwannelt worrn in de prüüßsche Provinz Hannover. 1814–1820: Georg III. 1820–1830: Georg IV. 1830–1837: Willem IV. 1837–1851: Ernst August I. 1851–1866: Georg V. Dat Königriek Hannover weer siet 1823 in Landdrostien indeelt un
Amt betekent Amt, Tosamensluss von Handwarkers, Amt, in’n statusrechtlichen Sinn in dat Beamtenrecht, Amt, Mess in de kathoolsche Kark, Amt, en historisch Verwaltungsrebeed, dor von afleidt: Amt, Verwaltungsrebeed in Däänmark, Amt, Verwaltungsrebeed in Noorwegen (1662 bet 1919), Amt, Verwaltungsrebeed in Ollnborg (bet 1939), Amt, Verwaltungsrebeed in Hannover (bet 1885), Amt, Verwaltungsrebeed in Sleswig-Holsteen (bet 1867), Amt, bet 1758 de Begreep för en Oberamt in Württemberg, Amt, Verband von Kommunen: Amt, Verwaltungsrebeed in Westfalen (1843 bet 1974), Amt, Verwaltungsrebeed in de Rhienprovinz (siet 1928), Amt, Verwaltungsrebeed in Nassau (1803 bet 1885), Amt, Verwaltungsrebeed in Sleswig-Holsteen (na 1948), Amt, Verwaltungsrebeed in Mekelborg-Vörpommern, Amt, Verwaltungsrebeed in Rhienland-Palz, Amt, Verwaltungsrebeed in’t Saarland. Amt is de Familiennaam von Stefan Amt (* 1960), düütschen Architekt un Bohistoriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Kreis Pinnbarg is en Kreis in Sleswig-Holsteen. De Kreis Pinnbarg liggt an de Elv. In’n Noordoosten liggt de Kreis Sebarg, in’n Süüdoosten dat Land Hamborg, in’n Süüdwesten de Landkreis Stood in Neddersassen un in’n Noordwesten de Kreis Steenborg. De Kreis is 1867 ut de Herrschop Pinnbarg billt worrn. Dat Wapen wiest op roden Grund dat sülverne Netelbladd von Holsteen. Dor op en Dann in gröön mit gollen Wuddeln. Dat Wapen hett A. Paul Weber utklamüsert un is an’n 11. Januar 1946 von de brietsche Militärregerung genehmigt worrn. 1865–1867: Adalbert Heinrich Friedrich von Baudissin 1868–1870: Adolf von Moltke 1870–1881: Emil Voerster 1881–1889: Alexander von Bischoffshausen 1889–1918: Ludwig Scheiff 1919–1932: Gustav Niendorf, SPD 1932–1945: Johann Duvigneau, NSDAP 1945–1946: Herman Wuppermann 1946–1947: Heinrich Stühmeyer, (Böverkreisdirekter) 1946–1947: Walter Damm, SPD (polietsch Landraad) 1948–1950: Alfred Bethke (Kreisdirekter) 1947–1962: Hermann Schinkel (bet 1950 polietsch Landraad) 1962–1973: Udo Sachse, CDU 1973–1985: Winfried Hebisch, SPD 1985–1991: Jörn Alwes, CDU 1991–2003: Berend Harms, SPD 2003–2010: Wolfgang Grimme, CDU 1. April 2010–: Oliver Stolz, ahn Partei Inwahners an’n 31. Dezember 2013. Ämter mit amtsangehörige Gemenen/Städer (* = Sitt von de Amtsverwaltung) Kreise un kreisfre’e Städer in Sleswig-Holsteen Dithmarschen | Flensborg | Hertogdom Loonborg | Kiel | Lübeck | Niemünster
Elizabeth Evadna Brey (borene Mullen; * 23. November 1931 in Weissport, Pennsylvania; † 21. März 2015 in Lake Mary, Florida) weer en US-amerikaansch Swemmsportlerin. Brey nehm för de USA an de Olympisch Sömmerspelen 1956 in Melbourne deel, keem aber blots in de Vörlööp to’n Insatz. Tovör harr se all an de Panamerikansch Spelen 1951 un 1955 deelnommen un dorbi twee 2 Gold- un Sülvermedaillen wunnen. Nah hör aktiv Karriere wurr se Swemmlehrerin an de George Washington University. Betty Brey in de Datenbank vn Sportsreference.com (engelsch)
Cyrille Van Hauwaert (* 16. September 1883 in Moorslede ; † 15. Februar 1974 in Zellik (hüüd to Asse)) weer en belgischer Radrennfohrer. Cyrille Van Hauwaert, nömmt „Leeuw van Vlaanderen“ („Lööw vun Flannern“), hörr to de fröher Winner vun Straaten-Klassikern un weer dat eerste belgisch Radsport-Idol. 1907 un 1909 wunn he Bordeaux–Paris, 1908 Paris-Roubaix as ok Mailand–Sanremo, jeweils as eerst Belgier. 1909 wunn he de eerste Deelstreck vun de Tour de France, droog för een Dag – ebenfalls as eerst Belgier – dat „Geel Trikot“ un keem in de Gesamtwertung up Platz 5; in dat sülvige Johr wurr he ok noch belgisch Straatenmeester. 1910 wurde er Vierter in der Gesamtwertung der Tour de France. He is ok bi söss Sössdaagrennen antreeden; tweemal, 1914 (mit John Stol) un 1915 (mit Jozef Van Bever), hett he dat Sössdaagrennen vun Brüssel wunnen. Van Hauwaerts Renn-Erfolge hebbt för en Radsport-Boom in Belgien sörgt. 1911 hett Cyrille Van Hauwaert sien Autobiografie Mijne Loopbaan rutbrocht, de in dat sülvige Johr ünner den Titel Ma carrière ok up Franzöösch rutkeem. Wiels den Eersten Weltkriegs hett he sien aktiv Loopbahn afslooten. Nah den Krieg hett he de Fohrradfabrik „Cycles Van Hauwaert“ in Ronse grünnd un harr Funktschonen in'